Odry

Odry estas urbo en Ĉeĥio situanta en distrikto Nový Jičín. En 2025 ĉi tie vivis 7 314 loĝantoj. La najbaraj municipoj de la setlejo estas Jindřichov, Vražné, Větřkovice, Mankovice, Heřmanice u Oder, Heřmánky, Spálov, Fulnek, Suchdol nad Odrou, Vítkov, Jakubčovice nad Odrou kaj Bělotín. Historio Sur loko de devena slava vilaĝeto Vyhnanov, kiu estis unuafoje skribe menciata en la jaro 1234, estis konstruita verŝajne en la dua duono de la 13-a jarcento nova fortreso. En la 14-a jarcento Odry fariĝis jam signifa ĉirkaŭa centrejo. Dum husanaj militoj Odry estis apogpunkto, el kiu husanoj entreprenis invadojn en Silezion kaj Pollandon. La signifo de la husana Odry ascendis en la jaroj 1428 - 1432, kiam ĉi tie restadis Zikmundo Koributoviĉ, la konata litova princo kaj eksa kandidato je ĉeĥa reĝo. En la jaro 1481 la urbo estis enskribita en landajn tabulojn en Opava kaj ĝi fariĝis parto de opava princlando kaj Silezio. En la 18-a jarcento oni minis en Odry kaj proksima ĉirkaŭaĵo plumbon kaj arĝenton. Jam en 1774 ĉi tie estis fondita fabriko por lana varo kaj ekde duono de la 19-a jarcento evoluis teksado. En la jaro 1866 ĉi tie komencis funkcii unua fabriko por gumo en la respubliko. La nomo La nomo de urbo Odry en la tuta historio ofte ŝanĝiĝis. En la jaro 1374 ĝi estas konata kiel in oppido nostro Odra (laŭvorte: en urbo de nia Odro), kio eble ne estis la vera nomo, sed verŝajne evoluis el tiu ĉi nomo en la jaro 1409 Odrae, poste en la jaro 1428 Odr, poste Odrau, kiu estis unuafoje uzita inter jaroj 1592 - 1588, Oderburgk iam en la jaro 1583, Odera dufoje en la jaroj 1584 kaj 1588, Odraw en 1608. La formon Odry oni komencis uzi dekomence de la 17-a jarcento. Loĝantaro Partoj de urbo Odry – preskaŭ la tuta katastro, samkiel ankaŭ la tuta konstruareo situas en Silezio, sed kelkaj parceloj en la orienta rando de la katastro mem situas en Moravio Dobešov – situas en Silezio Kamenka – situas en Silezio Klokočůvek – situas en Silezio Loučky – situas en Silezio Pohoř – preskaŭ la tuta katastro situas en MOravio, kelkaj parceloj en la okcidenta rando de la katastro mem situas en Silezio Tošovice – situas en Silezio Veselí – situas en Silezio Vítovka – situas en Silezio Memorindaĵoj Preĝejo de sankta Bartolomeo Eksa kastelo Urba memoriga zono Signifaj naskiĝintoj Al la historio de urbo apartenas ankaŭ signifaj lokaj naskiĝintoj: PhDr. JUDr. Heinrich Jan Demel (1808-1867) - matematikisto, astronomo, ekde la jaro 1850 direktoro de Tereziana akademio en Vieno. Inĝ. Eduard Gerlich (1836-1904) - technikisto kaj konstruisto de plimulto de aŭstriaj kaj svisaj montaraj fervojoj, profesoro de politekniko en Zuriko. Profesoro Anton Rolleder (1855-1912) - loka historiisto Emil Zimmermann (1861-1932) - signifa viena skulptisto